text: Forår? Hmmm
  14 april 2013 kl. 08.21
  Vejret bliver lidt lunere i næste uge, men det bliver ikke særligt forårsagtigt.
  Dem, der drømmer om at komme i haven i dag i solskinsvejr, bliver skuffede.
  Langt de fleste steder i det sydlige jylland begynder det nemlig at regne i eftermiddag.
  Det bliver dog lunere, end vi har været vant til - nogle steder op til 13 grader.
  Næste uge begynder ifølge DMI lunt. Varmest bliver det i morgen og på tirsdag, hvor temperaturen nogle steder kommer op på 18 grader. Begge dage kommer der enkelte byger.
  Onsdag bliver regnfuld, med lavere temperaturer. Resten af ugen kommer temperaturen højst op på omkring 12 grader, og mange steder bliver det køligere.
  Næste weekend er der ligefrem risiko for nattefrost enkelte steder.
  